CELEX: 22021D1846
Language: bg
Date: 2021-10-13 00:00:00
Title: Решение № 2/2021 на Комитета на посланиците АКТБ—ЕС от 13 октомври 2021 година за освобождаване от отговорност на директора на Техническия център за аграрно и селско сътрудничество (ЦРЗ) във връзка с изпълнението на бюджета на Центъра за финансовата 2020 година [2021/1846]

22.10.2021   
               
               
                  BG
               
               
                  Официален вестник на Европейския съюз
               
               
                  L 376/3
               
            
         РЕШЕНИЕ № 2/2021 НА КОМИТЕТА НА ПОСЛАНИЦИТЕ АКТБ—ЕС
         от 13 октомври 2021 година
         за освобождаване от отговорност на директора на Техническия център за аграрно и селско сътрудничество (ЦРЗ) във връзка с изпълнението на бюджета на Центъра за финансовата 2020 година [2021/1846]
         КОМИТЕТЪТ НА ПОСЛАНИЦИТЕ АКТБ—ЕС,
         като взе предвид Споразумението за партньорство между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави членки, от друга страна (1), и по-специално член 2, параграф 6 от приложение III към него,
         като взе предвид Решение № 2/2020 на Комитета на посланиците АКТБ—ЕС от 4 декември 2020 г. за изменение на Решение № 3/2019 на Комитета на посланиците АКТБ—ЕС за приемането на преходни мерки в съответствие с член 95, параграф 4 от Споразумението за партньорство АКТБ—ЕС (2),
         като взе предвид Решение № 5/2013 на Комитета на посланиците АКТБ—ЕС от 7 ноември 2013 г. относно устава на Техническия център за аграрно и селско сътрудничество (ЦРЗ) (3), и по-специално член 4, параграф 2 от приложението към него,
         като взе предвид Решение № 3/2006 на Комитета на посланиците АКТБ—ЕС от 27 септември 2006 г. относно Финансовия регламент за Техническия център за аграрно и селско сътрудничество (ЦРЗ) (4), и по-специално член 26, параграф 5 от него,
         като взе под внимание финансовите отчети на Техническия център за аграрно и селско сътрудничество за финансовата 2020 година, която приключи на 31 декември 2020 г.,
         като взе под внимание доклада на одиторите за финансовите отчети за финансовата 2020 година,
         като взе под внимание одобряването от управителния съвет на Центъра на финансовите отчети на Техническия център за аграрно и селско сътрудничество за финансовата 2020 година, въз основа на разглеждането на одитния доклад,
         като има предвид, че:
         
                     (1)
                  
                  
                     Приходите на Центъра за финансовата 2020 година се състоят основно от вноски от Европейския фонд за развитие в размер на 13 833 000 EUR от общо 15 279 000 EUR.
                  
               
                     (2)
                  
                  
                     Цялостното изпълнение на бюджета на Центъра от страна на директора през финансовата 2020 година показа, че той следва да бъде освободен от отговорност във връзка с изпълнението на този бюджет,
                  
               РЕШИ:
         
            Член единствен
            Комитетът, въз основа на доклада на одиторите и финансовите отчети за съответната финансова година, освобождава от отговорност директора на Техническия център за аграрно и селско сътрудничество във връзка с изпълнението на бюджета на Центъра за финансовата 2020 година.
         
         
            Съставено в Брюксел на 13 октомври 2021 година.
            
               
                  За Комитета на посланиците АКТБ—ЕС
               
               
                  Председател
               
               Iztok JARC
            
         
         
            (1)  ОВ L 317, 15.12.2000 г., стр. 3.
         
            (2)  ОВ L 420, 14.12.2020 г., стр. 32.
         
            (3)  ОВ L 309, 19.11.2013 г., стр. 50.
         
            (4)  ОВ L 350, 12.12.2006., стр. 1.